नशा मुक्ति केंद्र में नहीं मिला डॉक्टर
वरिष्ठचिकित्सा अधिकारी महेंद्र सिंह ने गुरुवार को तहसीलदार संजय बिश्नोई के साथ हांसी मार्ग पर चल रहे नशा मुक्ति केंद्र का मुआयना किया। इसकी जांच रिपोर्ट सिविल सर्जन को भेजी है। निरीक्षण के समय नशा मुक्ति केंद्र में 17 मरीज उपचाराधीन थे।
गुरुवार को सिविल सर्जन रणदीप पूनियां ने वरिष्ठ चिकित्सा अधिकारी महेंद्र सिंह को न्यू लाईफ के नाम से हांसी मार्ग पर चल रहे नशा मुक्ति केंद्र की जांच करने को कहा था। इस पर महेंद्र सिंह ने तहसीलदार संजय को साथ लेकर नशा मुक्ति केंद्र का मुआयना किया। जांच में पाया कि यह संस्था जींद के किसी व्यक्ति द्वारा चलाई जा रही है। संस्था में प्रमोद नामक बीएचएमएस की डिग्री की कॉपी लगी हुई है। यह डिग्री देखकर जब प्रमोद कुमार के बारे में पूछा गया तो उन्होंने बताया कि यह चिकित्सक महीने में एक या दो बार ही आते हैं। वरिष्ठ चिकित्सा अधिकारी महेंद्र सिंह के अनुसार संस्था संचालक अपने आप को 10 वीं पास और अपने आप को स्वयं को पुराने नशे का आदी बताते हुए कहता है कि वह नशे से मुक्ति पाकर समाज की सेवा करने के लिए यह कार्य करता है। इससे पहले एक जगह और यह कार्य कुछ दिन कर चुका है। जांच के दौरान संस्थापक के पास कोई भी नशा मुक्ति से संबंधित कोई शैक्षणिक योग्यता पाई गई और ना ही चिकित्सक प्रमोद मौजूद मिला। महेंद्र सिंह ने बताया कि उन्होंने रिपोर्ट बनाकर सिविल सर्जन को भी दी। इसके बाद जो भी आदेश उच्चाधिकारियों की होगी उसके अनुसार कार्रवाई की जाएगी।
जांच में इलाज के लिए कोई दवाई नहीं मिली: एसएमओ
जांचटीम के चिकित्सा अधिकारी प्रभारी मनीष पूनिया ने बताया कि शिकायत के बाद उनकी टीम का गठन किया गया था। टीम द्वारा गहनता से जांच की गई है तथा संस्थान में नशे को दूर करने संबंधी कोई दवाई नहीं मिली हैं। समिति का रजिस्ट्रेशन तो मिला है, लेकिन केन्द्र के नाम का रजिस्ट्रेशन नहीं है। इस मामले में जांच रिपोर्ट बनाकर एसडीएम को भेज दी है।
लोहारू के नशामुक्ति एंव पुनर्वास केंद्र के रिकार्ड की जांच करते एसएमओ डॉ. मनीष पूनिया, उपतहसीलदार संतराम तंवर अन्य।
लोहारू में नशामुक्ति एवं पुनर्वास केन्द्र के नाम से चल रही समाजसेवी संस्था की शिकायत मिलने के बाद एसडीएम द्वारा नियुक्त एक टीम गुरुवार को पुराना शहर में चल रहे संस्थान में पहुंची। वहां योग, प्राणायाम तथा यज्ञ के माध्यम से व्यसनों को छोड़ने के लिए आए हुए मरीजों से बात की तो शिकायत का कोई मामला नहीं मिला। इस मामले में टीम ने अपनी रिपोर्ट एसडीएम सतबीर सिंह जांगू को भेज दी है। शहर में कई दिनों से चल रहे नशामुक्ति केन्द्र की जांच के लिए गुरुवार को एसएमओ डॉ. मनीष पूनिया, उप तहसीलदार संतराम तंवर, एसएचओ ख्यालीराम की एक टीम एसडीएम ने गठित की थी। टीम ने वहां मौजूद मोटिवेटरों और मरीजों से बात की। टीम को वहां किसी तरह की दवाइयां नहीं मिलीं। राजस्थान के मेडिकल सर्जन डॉ. लालचंद ढाका से पूर्व में दवाइयां लेने की ओपीडी स्लिप मिली हैं। केन्द्र में आए मरीजों ने बताया कि वे सुबह चार बजे उठकर हर रोज योग एवं प्राणायाम करते हैं तथा हवन के माध्यम से वे दिन की शुरूआत करते हैं। उन्होंने बताया कि इस केंद्र में किसी तरह की दवाई नहीं दी जाती तथा शिक्षकों द्वारा नशे की आदत छोड़ने के लिए शिक्षा दी जाती है। टीम ने दो घंटे तक हर चीज की बारीकी से जांच की तथा रिकार्ड भी जांचा। संस्थान के संचालक राकेश आर्य ने टीम को अपनी सोसायटी का पंजीकृत प्रमाण पत्र तथा रिकार्ड की कॉपी टीम को सौंपी।
awa_Deva awa_Deva hin_Deva hin_Deva hin_Deva hin_Deva hin_Deva